*77. számú előterjesztés*

*BÁT-KOM 2004 Kft. vállalkozási keretszerződésének I. számú és a közfeladat-ellátási szerződés VI. számú módosításáról*

|  |
| --- |
| **Előterjesztő:** Dr. Bozsolik Róbert polgármester  **Készítette:**  Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet  jegyző |

***Tisztelt Képviselő-testület!***

**I.**

Bátaszék Város Önkormányzata Polgármesterének és a Bátaszéki Közös Önkormányzati Hivatal Jegyzőjének együttes intézkedése Bátaszék Város Önkormányzata Beszerzései Lebonyolításának Szabályzata alapján lehetőség nyílik arra, hogy In-house beszerzések alapján kerüljön megkötésre szerződés a 100%-os önkormányzati tulajdonú Bát-Kom 2004 Kft.-vel.

Bátaszék Város Önkormányzatának Képviselő-testülete a 60/2020.(III.11.) önkormányzati határozatával jóváhagyta a Bát-Kom 2004 Kft.-vel kötendő keretszerződésta városüzemeltetési feladatok, beruházási és felújítási feladatok elvégzésére vonatkozóan.

A szerződés határozott időtartamra került megkötésre, mely szerződés 2024. december 31. napján hatályát veszti.

A Kormány által a 40/2020. (III. 11.) Korm. rendelettel kihirdetett veszélyhelyzetre tekintettel fontosnak ítéltük az önkormányzat költségvetésének áttekintését, mert a veszélyhelyzet várhatóan elhúzódik, mely hatással lehet a bevételi oldalon elsősorban az iparűzési bevételeink alakulására, de várhatók az állami támogatások tekintetében is változások. Erre figyelemmel került meghozatalra a 76/2020.(III.26.)önkormányzati határozat.

A határozat értelmében több beruházási, felújítási és dologi jellegű feladatok 2020.évi megvalósítását törölte – mindösszesen 28 100 e Ft átcsoportosítását az egyensúlyi céltartalék előirányzatára rendelte el.

A Kormány által időközben meghozott intézkedésekre tekintettel újra megvizsgáltuk a költségvetés kiadási oldalát, és ezen belül is a városüzemeltetési, beruházási és felújítási kiadásokat abban a tekintetben, hogy mely tervezett feladat megvalósítását célszerű elhagyni és a hozzárendelt költséget tartalékba helyezni.

Felújítási kiadásokban szereplő „Tájház (csapadékvíz elvezetés, leállósáv építése)” (2 000 e Ft) munkát nem javasoljuk megvalósítani.

A fentiek alapján a keretszerződés 2.sz. mellékletéből az alábbi munkák kerülnek törlésre:

utcabútorok (kukák, biciklitárolók, padok)

térburkolat építés (CBA, pékség előtt)

Budai u. növényesítés

Kossuth Lajos u. civilház felújítása

Budai u. kerékpárút felújítása

Tájház (csapadékvíz elvezetés, leállósáv építése)

Oktatási épületek felújítási kerete

**II.**

A Kft. ügyvezetője az előterjesztés 1. melléklete szerinti levelében kezdeményezte a közfeladata ellátási szerződés módosítását a Kalász János Városi Sportcsarnok világítás korszerűsítés érdekében. A feladat elvégzéséhez 3.443 e Ft feladat finanszírozásra van szükség. Kérem a 2. határozati javaslat elfogadásával a közfeladat ellátási szerződés módosításának jóváhagyását.

**1.sz. H a t á r o z a t i j a v a s l a t :**

**a BÁT-KOM 2004 Kft. vállalkozási keretszerződésének I. sz. módosítására**

Bátaszék Város Önkormányzata Képviselő-testületének - a Kormány által a 40/2020. (III. 11.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere a BÁT-KOM 2004 Kft.-vel kötött Bátaszék város közigazgatási területén végzendő karbantartási, beruházási és felújítási munkák tárgyú keretszerződés I. sz. módosítását a határozat melléklete szerinti tartalommal jóváhagyja.

*Határidő:* 2020. április 30.

*Felelős:* Dr. Bozsolik Róbert polgármester

*Határozatról értesül:* BÁT-KOM 2004. Kft.

Bátaszéki KÖH pénzügyi iroda

Bátaszéki KÖH városüz.-i iroda

**2.sz. H a t á r o z a t i j a v a s l a t :**

**a BÁT-KOM 2004 Kft. közfeladat ellátási szerződésének VI. sz. módosítására**

Bátaszék Város Önkormányzata Képviselő-testületének - a Kormány által a 40/2020. (III. 11.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere:

1. a BÁT-KOM 2004 Kft. és az Önkormányzat között létrejött Közfeladat-ellátási szerződés V. számú módosítását a határozat melléklete szerinti tartalommal jóváhagyja,
2. az a) pontban foglalt szerződés módosítással érintett 3.443 e Ft összeget az önkormányzat 2020. évi költségvetésének általános tartalék kerete terhére biztosítja,
3. az önkormányzat 2020. évi költségvetés felújítási kiadások, tornacsarnok világításkorszerűsítése 4.500 e Ft összegét a költségvetés általános tartalék keretébe átcsoportosítja.

*Határidő:* 2020. április 30.

*Felelős:* Dr. Bozsolik Róbert polgármester

*Határozatról értesül:* BÁT-KOM 2004. Kft.

Bátaszéki KÖH pénzügyi iroda

Bátaszéki KÖH városüz.-i iroda

1.sz melléklet

***VÁLLALKOZÁSI KERETSZERZŐDÉS***

***I.sz. MÓDOSÍTÁSA***

***Bátaszék város közigazgatási területén végzendő***

***karbantartási, beruházási, felújítási munkákra***

amely létrejött egyrészről **Bátaszék Város Önkormányzata** (székhelye: 7140 Bátaszék, Szabadság u. 4., adószám: 15414076-2-17, bankszámlaszám: OTP Bank Nyrt. 11746005-15414076), mint Megrendelő (a továbbiakban Megrendelő),

másrészről az **BÁT-KOM 2004 KFT.** (székhely: 7140 Bátaszék, Baross u. 1/a., adószám: 13318871-2-17, cégjegyzékszám: 17-09-005090, bankszámlaszám: OTP Bank Nyrt. 11746122-20001807), mint Vállalkozó (a továbbiakban Vállalkozó)

az alulírott napon és helyen, az alábbi feltételek szerint:

1. **Előzmények**

Szerződő felek Bátaszék város közigazgatási területén végzendő karbantartási, beruházási, felújítási munkákra vállalkozási keretszerződést (a továbbiakban: Szerződés) kötöttek, melyet a Képviselő-testület a 60/2020.(III.11.) önk.-i határozatával hagyott jóvá. Ezen szerződést felek *2020. április 8-ával* az alábbiak szerint módosítják:

**II. Módosítások:**

1. A Szerződés 2. melléklete helyébe jelen szerződés 1. melléklete lép.
2. Az eredeti szerződés módosítással nem érintett részei változatlan formában hatályban maradnak.

Jelen szerződést a felek - mint akaratukkal mindenben megegyezőt - elolvasás és közös értelmezés után helybenhagyólag, 3 eredeti példányban aláírták.

**Bátaszék,** 2020. április

………………………………. ………………………………

**Bátaszék Város Önkormányzata BÁT-KOM 2004 KFT**

Dr. Bozsolik Róbert polgármester Pap Péter ügyvezető

Jogi ellenjegyzés:

Kondriczné dr. Varga Erzsébet

jegyző

Pénzügyi ellenjegyzés:

Mórocz Zoltán

pénzügyi irodavezető

**2.sz. melléklet**

Bátaszék város közigazgatási területén végzendő

karbantartási, beruházási és felújítási munkák

vállalkozási keretszerződéséhez

|  |  |
| --- | --- |
| **Munka megnevezése** | **Keretösszeg (br. eFt)** |
| Betonutak javítása | 1.500,- |
| KRESZ táblák pótlása | 500,- |
| Lakossági járda anyagköltsége | 1.500,- |
| Belterületi csapadékvíz elvezető árok rendezés | 2.000,- |
| Játszóterek felülvizsgálata | 500,- |
| Külterületi erdő művelése | 1.000,- |
| Ferenc utcából nyíló tér mart aszfaltos stabilizálása | 200,- |
| Mozi mögötti beközlekedő út stabilizálása | 500,- |
| Piactér burkolat felújítása | 1.000,- |
| Budai u. társasház belső udvar karbantartás | 1.000,- |
| Plébánia előtti terület zúzottkövezése | 500,- |
| Padkarendezési feladatok | 2.000,- |
| Babits játszótér ütéscsillapítók építése | 1.500,- |
| Köztemető belső út kialakítása | 1.500,- |
| Városháza homlokzat felújítása | 3.000,- |
| Orvosi rendelő felújítása (Budai u.61.) | 8.000,- |
| Gondozási központ épület felújítási, illetve bontási munkái (Budai u.21.) | 7.000,- |
| Városi Könyvtár épület keleti homlokzat és északi kistető felújítása | 1.500,- |
| Hunyadi u. 2/A elektromos rendszer, lépcsőház felújítása | 3.800,- |
| Kövesd, karbantartás/felújítás | 2.000,- |
| Lajvér, karbantartás/felújítás | 1.500,- |
| Önkormányzati bérlakások rendkívüli felújítási feladatok | 500-, |
| **Összesen:** | 46.100,- |